section_heading: Životopis
paragraph_text: Rodio se u obitelji kneza Nikole IV. Frankapana i Blanke Sforza.<ref>Rodoslovno stablo Frankapana (drugi dio) - genealogy.euweb.cz Ne zna se mnogo o njegovu životu do očeve smrti 1432. godine, osim da je stupio u službu hrvatsko-ugarskog kralja Žigmunda i bio jedan od njegovih najuglednijih dvorjana koji ga je pratio na putovanjima po Europi. Poslije smrti Nikole IV., kralj Žigmund je 1. kolovoza 1432. godine potvrdio Stjepana III. i njegov brata Ivana VI. za hrvatsko-dalmatinske banove, a početkom 1434. godine potvrdio im je gradove koje je predao njihovom ocu. Iste godine je knez Ivan VI. prepustio bratu gradove Senj, Modruš i Bihać.[http://hbl.lzmk.hr/clanak.aspx?id=6307 Frankapan, Stjepan III. (II.) - Hrvatski biografski leksikon]